Aiemmin: Olen omistanut elämäni kuolemalle.
Nyt se on seurannut sinua kotiin. - En halua kemoterapiaa.
Eikö minulta kysytä? - Ei.
Uhraan paljon aikaa maalaukselle. Tarvitsen apuasi.
Mikä oli kuolinsyy? - Luoti.
Entä Grahamin uhrien? - Silvonta.
Murhaajia on kaksi.
Will väittää, että joku muu teki murhat. - Hän syyttää sinua.
Ehkä hän oli puoliksi oikeassa.
Kierrä peruke kärjen ympärille.
Neljä, viisi, kuusi kertaa.
Pujota pää siimojen väliin.
Kiristä ja leikkaa.
Sen nimi on verisolmu.
Isäsi opetti sinut metsästämään. Minä opetan sinut kalastamaan.
Eikö se ole sama asia? Toista vaanitaan, toista houkutellaan.
Toinen pyydystetään, toinen ammutaan.
Mitä sinä yrität pyydystää?
Sen, joka pyydysti sinut.
Se, joka pääsi karkuun...
Karkuun päässyt kala on vaikea saada uudelleen kiinni.
Kaikki luulevat, että valehtelet siitä, joka pääsi karkuun.
Siksi minun pitääkin napata se.
Lopuksi ennen siiman heittämistä -
sinun tulee nimetä perho jonkun rakkaasi mukaan.
Sanoakseni hyvästi, niinkö?
Jos nimeämäsi henkilö rakasti sinua, nappaat kalan.
Miksi sinä nimesit sen?
Abigail.
Olit oikeassa. Murhaaja oli maalauksessa, kuten sanoit.
Hän oli James Gray. Löysimme hänen autonsa maatilan läheltä.
Autossa on tarpeeksi DNA:ta todistamaan hänet Maalariksi.
Löysitte hänestä yhtä paljon todisteita kuin minusta.
Onneksi sinä sanoit sen.
Kuka ompeli hänet maalaukseen?
Emme tiedä. Ehkä hänellä oli kumppani tai itsemurhasopimus.
Ei, ei hänellä ollut kumppania.
Tämä taiteilija työskenteli yksin ennen kuin hänestä tuli osa työtä.
Kamppailusta ei ollut jälkiä. - Ei niin.
Joten toinen murhaaja, kuka hän olikaan -
ymmärsi Maalaria tarpeeksi hyvin löytääkseen maalauksen -
ja vakuuttaakseen hänet liittymään osaksi sitä.
Tiedätkö, kuka se voisi olla? - Tiedän.
Älä sano Hannibal Lecter. - Sanon Hannibal Lecter.
Etkö lopettanut tuon jo? - En pyydä uskomaan sokeasti.
Pyydän todistamaan sen. - Lecterillä ei ole syytä...
Aivan, ei muuta syytä kuin oma huvittelunsa ja uteliaisuutensa.
Sitä on vaikea todistaa.
Graysta löytyy nokkela yksityiskohta. Hän ei voi vastustaa sitä.
Ette todennäköisesti huomanneet sitä.
Se on piilotettu.
Etsin nokkelia yksityiskohtia.
Mutta en etsi Hannibalia.
Pääasia, että etsit.
Etsi sinä sieltä, minä etsin täältä.
Teen sinulle saman tarjouksen kuin Beverly Katzille.
Tiedät, mikä se on. Olet nauhoittanut keskustelumme.
Vai esitämmekö, ettet nauhoittanut?
Mikä "se" on, mitä tarjoat vastineeksi "siitä"?
Olen suosittu puheenaihe psykiatrien keskuudessa.
Kerroin diagnoosini todistajanaitiossa.
Persoonallisuushäiriösi, neuroosisi... Ne ovat valhetta.
Vaikka se olisi totta, olisin kiinnostava psykopaatti.
Ja kova manipuloimaan.
Agentti Crawfordin, tri Lecterin ja tri Bloomin haavoittunut lintu.
Entä minulle? Minulle jää psykopaatin triumviraatti.
Charmi, määrätietoisuus ja häikäilemättömyys.
Charmista voi olla eri mieltä.
Olen siis joko psykopaatti tai harhainen.
Tai sitten olen oikeassa Hannibal Lecteristä. Etkö ole utelias?
Annatko minun testata sinut? - Testata minut?
Tee kaikki testit.
Sinusta tulee Will Grahamin mielen asiantuntija.
Elät sen siivellä vuosia.
Entä tri Lecter?
Eikö sinun pitäisi olla ainoa psykiatrini, tri Chilton?
Ihannetapauksessa. - Tehdään vaihtokauppa.
Älä puhu minusta tai terapiastani Hannibal Lecterin kanssa.
Kerro, että olet päättänyt, etteivät asiani kuulu hänelle.
Olen nyt yksinoikeudella sinun hoidossasi.
Lasaruksen asiat olivat hyvin. Ystäväni eivät hallitse kuolemaa.
Olisi pitänyt liittyä Facebookiin, kun vielä olisin pystynyt.
Miksi annoin Jackin taivutella minut menemään kemoterapiaan?
Hän yrittää pidentää elämääsi. - Ei, vaan elämänlaatua -
joka ei ole vaivan arvoinen.
Jackin vaivan vai sinun?
Oksennan vatsalaukkuni seinämiä.
Hyvänä päivänä nukun 15 - 18 tuntia.
Huonona päivänä en nuku lainkaan.
Parhaassa tapauksessa edessä on pidempi kivunlievitysjakso.
Jack auttaa lievittämään sitä.
Hän rakastaa sinua, Bella.
Kun sinä olet poissa, hän tuntee hiljaisuutesi kuin vedon.
Hiljaisuuteni on väistämätöntä.
Sota on ohi.
Syöpä on hallitseva voima.
Haluan luovuttaa, kun minulla on vielä arvokkuuteni jäljellä.
Harkitsetko elämäsi päättämistä?
Itsemurha vaikuttaa käyvältä ratkaisulta ongelmaani.
Miltä se sinusta tuntuu?
Elävältä.
Miltä se sinusta tuntuu?
Olen aika kokenut kuoleman lohdulliseksi ajatukseksi.
Ajatus siitä, että elämäni voi päättyä milloin vain, on vapauttava.
Pystyn arvostamaan maailman kauneutta, taidetta ja kauheuksia.
Kuin kuolinhyöty.
Riistäessäään henkensä Sokrates uhrasi kukon -
terveyden jumalalle Asklepiokselle. Hän maksoi velkansa.
Mikä hänen velkansa oli?
Sokratekselle kuolema ei ollut tappio.
Se oli parannus.
Hyvät herrat.
Paikallisen poliisin piti hävittää mehiläiset, mutta joku esti sen.
Minä estin sen. - Jimmy?
Minä rakastan mehiläisiä.
Tiesitkö, että kuhnuri on luonnon taitavin itsemurhamiekkailija?
Kun kuhnuri parittelee kuningattaren kanssa, ejakulaatio on niin vahva -
että ihminen voi kuulla sen.
Kauanko hän on ollut täällä?
Arvioisin, että parisen viikkoa.
Myös hunajantuotanto täsmäisi siihen.
Tekevätkö mehiläiset yleensä pesiä ruumiisiin? - Eivät.
Hänestä tehtiin tarkoituksella mehiläistarha.
Tarkoituksella? - Joku irrotti silmät ja aivot -
tehdäkseen tilaa pesälle.
Zeller on rikospaikalla, muuten pyytäisin hänen apuaan.
Sinähän olit kirurgi, eikö? - Kirurgi ja lääkäri.
Oletko löytänyt todisteita Maalarin ystävästä?
Juuri siinä tarvitsen apuasi.
Ehkä kyseessä ei ollut ystävä tai edes tuttava.
Hänen tappajansa ymmärsi häntä.
Kun avaat suusi, kuulen usein Will Grahamin puhuvan kauttasi.
Minulla ja Willillä on sopimus. Will auttaa tapausten kanssa -
jos tutkin edelleen murhia, joista häntä syytetään.
Se on mukava kuulla.
Will tarvitsee jonkun, joka puolustaa häntä. - Onhan hänellä sinut.
Sinä uskot, että hän voi olla syytön. Tiedän sen.
Uskon, että se on mahdollista.
Olen huojentunut, ettei hän enää syytä sinua.
Ainakaan vasten kasvojani.
Ketä Will epäilee Maalarin tappajaksi? - Hän ei tiedä.
Hän uskoo James Grayn murhaajan piilottaneen jotakin ruumiiseen.
Puumerkkinsä.
Millainen murhaaja kuvaa uhrinsa tiedostamatonta ponnistelua -
ompelemalla hänet tämän omaan ihmismaalaukseen?
Hän ei tehnyt sitä vain näön vuoksi.
Sinun täytyy selvittää totuus ulkokuoren alla.
Vain ihon alle menemällä ymmärrät murhaajan patologiaa.
Ennen kysymysten esittämistä haluan varmistua siitä -
että kerrot vastatessasi totuuden.
Mikä tuo on? - Suostumus.
Suostut haastateltavaksi lääkittynä.
Sinä, minä ja ihana amobarbitaali. - Löysytätkö kielenkantani?
Lääkkeen käyttö on sallittua psykoottisten potilaiden hoidossa.
Millä lääkkeellä potilaalle saa aikaan muistinmenetyksen?
Proteiinisynteesi, joka siirtää muistot pitkäkestoiseen muistiin -
voidaan keskeyttää, mutta siihen tarvitaan välineitä ja taitoa.
Ja epätavallinen... - Onko Lecterillä tarvittavat välineet ja taidot?
Tri Lecter suhtautuu avoimesti epätavallisiin hoitomenetelmiin.
Kuinkahan se tuli puheeksi? Jaoitteko epätavallisia tarinoita?
Allekirjoita tämä.
Haluan, että piirrät minulle kellon.
Käyttikö tri Lecter istunnoissanne lääkkeitä...
Strobovalo saa neuronit toimimaan samanaikaisesti.
Kuin löisi pianon koskettimia samaan aikaan.
Strobovalo saa neuronit toimimaan samanaikaisesti...
Riitasointu voi muuttaa ajatustapaasi.
Onko jokin vialla?
Will?
Hän aiheutti kohtauksia. Hän edisti niiden syntymistä.
Muistikatkokset, puuttuvat ajanjaksot... Se oli suunniteltua.
Vain valoherkästä epilepsiasta kärsivät aivot saavat kohtauksia.
Tai jostakin muusta yhtä vakavasta.
Kuten vaikka aivotulehduksesta.
Se olisi äärimmäisen epätavallinen hoitomuoto.
Niinpä olisi.
Tri Lecter.
Tämäpä noloa. Etkö saanut viestiäni?
Peruutin tapaamisesi Willin kanssa. - Onko kaikki hyvin?
Voin selittää. Mennäänkö?
Willin hoito on hyvin herkässä vaiheessa.
En halua sekoittaa häntä enempää.
Sekoittaa? Eikö hän olekaan älykäs psykopaatti?
On, mutta mielipiteeni muovautuu koko ajan.
Lääkeavusteisen keskustelun yhteydessä -
ilmeni tietoja, jotka ovat olennaisia hoidon kannalta.
Millaisia tietoja? - Will Graham kärsii useista sairauksista.
Sairauksien jatkumo, joiden neurologiset mekanismit vaihtelevat.
Toiset ovat luonnollisia, toiset aiheutettuja.
Aiheutettuja? Kenen aiheuttamia?
Käytitkö hoidossasi koskaan valostimulaatiota?
Valostimulaatio on neuroterapian perusmenetelmiä.
Se ylikuormitti hänen näkökeskuksensa.
Se aiheutti kohtauksia, ajan katoamista, muistikatkoksia.
Vaikuttaa lähes strategiselta.
Uskotko, että se oli tahallista? - Kun puhuimme käytöksen muokkauksesta -
olit kovin utelias kuulemaan minua sanomatta itse mitään.
Minulla ei ollut sanottavaa.
Pohdin, josko sinä olet koko ajan pyrkinyt muokkaamaan Willin käytöstä.
Tuo on rohkea syytös, Frederick.
Et ole ainoa, jota syytetään potilaan ajamisesta murhaan.
Meidän täytyy pitää yhtä.
Kun tein tämän viimeksi, en tehnyt sitä näin.
Liikkeessä ollut nuori mies kutsui tätä "purple kushiksi".
Hän sanoi, että kaikki syöpäpotilaat rakastavat sen tuomaa tunnetta.
Okei... Saanko minäkin?
Vieläkö teitä huumetestataan? - Älä viitsi. Anna tänne.
Minä tuen vaimoani.
Täytin tänään hoitotestamenttini.
Lisäsin elvytyskiellon.
Pilaat hyvän pöhinäni.
Luin yksi päivä artikkelin magneettisesta hypertermiasta.
Se vaikuttaa lupaavalta hoitomuodolta keuhkosyöpään.
Tule tänne.
Tiedän, mitä keuhkosyöpä tuo tullessaan.
Olen äitini tytär -
ja näin, kun hän kävi läpi saman, minkä minä käyn nyt.
Tiedän.
Hei... Muistan, kuinka istuin hänen sänkynsä vieressä -
ja hän heräsi niin kovissa tuskissa, ettei hän voinut muuta -
kuin huutaa nimeäni.
En tiennyt, kuinka voisin auttaa häntä.
Joten en tehnyt mitään. - Et voinut tehdä mitään.
Tulee aika, jolloin sinä et voi tehdä mitään.
En halua, että muistat minusta sen, kuinka rukoilen sinua -
ottamaan kipuni pois.
En minä muista sinua sellaisena.
Aion muistaa, kuinka kävelet Italiassa auringon alla -
ja perässäsi kulkee miehiä, jotka huutavat: "Bella, Bella, Bella".
Ja aion muistaa kätesi -
jotka tuoksuivat timjamilta, kun tulit puutarhasta.
Ja valkosipulilta ja sipulilta aina, kun tulit keittiöstä.
Aion muistaa sinut juuri niin kauniina kuin nyt olet.
No, hyvä.
Hyvä.
Duncan Halloran, 52, konkurssissa. Katosi 6 kuukautta sitten.
Mitä tiedämme hänen kuolemastaan? - Testien perusteella sanoisin -
että hänen valkosoluarvonsa olivat taivaissa. - Kuoliko hän kuumeeseen?
Kyllä. - Ei perhettä, rahaa tai syitä elää.
Kuka hänet laittoi puun alle?
Mahdollisesti motivoitunut ja uskonnollinen yksilö.
Hindulaisuudessa hunaja -
on elämän eliksiiri. Kristitylle mehiläinen on Kristuksen merkki.
Armo toisella puolella ja Vanhan testamentin oikeus toisella.
Silmäkuopat ja kitaluu, joiden takana silmämunat yleensä ovat.
Niissä on pieniä reikiä. Aivoihin työnnettiin jotain terävää.
Hänelle tehtiin lobotomia.
Kuinka voit tänään? - En kovinkaan hyvin.
Reumani saa minut sekoamaan. En kestä enää kauaa.
Mehiläismyrkkyhoito rauhoittaisi tulehdusta.
Hyvä, että minulla on varaa tähänkään hoitoon.
Mietitään sitä ongelmaa toiste.
Nyt sinun täytyy tyhjentää mielesi.
Elä nykyhetkessä.
Tunnetko tuon? - En.
Hyvä.
Tunnetko tuon? - En.
Hyvä.
Tunnetko tuon? - En tunne mitään.
Hyvä.
Sitten et tunne tätäkään.
Aurinkoon ei pitäisi katsoa.
Se pilaa silmäsi.
Hänessä on monta reikää. Yli 12, mukaan lukien molemmat silmät.
Vammat ovat vahingoittaneet otsalohkon hermoratoja.
Hän on mehiläisen pistojen peitossa. Hän on kai täynnä myrkkyä.
Tai hän ei tunne mitään. - Se ei liity mehiläisten pistoihin.
Tervetuloa elävien kuolleiden pariin.
Tässä on selkeä kaava. - Hei.
Hei! Kukas se sieltä tuli?
Mitä te katsotte? - Kaavaa.
Osa pistoista aiheutti allergisen reaktion. Eivät kaikki.
Tulehtuneet pistot ovat akupunktiokohdissa.
Ne peittävät neulanjälkiä.
Mitä sinä sanoit?
Pistot peittävät neulanjäljet.
Tikit peittävät tikkejä.
Vain ihon alle menemällä ymmärrät murhaajan patologiaa.
Tappaja vei hänen munuaisensa.
Menetän järkeni. Hän on todellinen.
En näe ketään. - Ei, hän on siinä!
Ei siinä ole ketään. - Valehtelet.
Tulit yksin. Etkö muista?
Älä valehtele! - Garrett Jacob Hobbs on kuollut.
Tapoit hänet. Näit, kun hän kuoli. - Mitä minulle tapahtuu?
Will! Will, sinulla on kohtaus. Anna ase minulle.
Will, haluan, että annat aseen minulle. Will?
Hän sai lievän kohtauksen.
Se ei näytä vaivaavan sinua.
Sanoin, että se oli lievä.
Sinäkö väitit olevasi "Chesapeake Ripper"?
Kuinka niin "väitin"?
Koska et ole hän.
Tiedät, että et ole. Muuten et tiedäkään itsestäsi paljoa.
Oletko sinä "Ripper"?
Identiteettivarkaus on kamala asia.
James Grayn tappaja ei vienyt vain jalkaa.
Ompeleiden alta löytyi tikkejä. Ne peittivät toisen rikoksen.
Kuten jäljittelijä.
Ja "Chesapeake Ripper".
Sanotko, että Hannibal Lecter on "Chesapeake Ripper"?
Sanon, että hän on myös "Chesapeake Ripper".
Poistettiinko munuaiset kirurgisesti? - Kyllä.
Tri Lecter oli kirurgi. - Tiedän.
Pyysin häntä konsultoimaan James Grayn ruumiinavausta.
Mitä? Jos kutsuit hänet taka-ajatus mielessäsi, hän tietää sen.
Hän johti minut todisteiden luo. - Todisteiden puutteen luo!
Hän asetti syötin, Beverly. Hän leikittelee kanssasi.
Mene Jackin luo ja kerro kaikki.
En voi kertoa Jackille ilman todisteita.
Pysy kaukana Hannibal Lecteristä.
"Chesapeake Ripper" vei kirurgisia voitonmerkkejä.
Jos Hannibal on syyllinen, mitä hän tekee niillä?
Hän syö ne.
Katherine Pimms? - Kyllä.
Olen erikoisagentti Crawford FBI:stä. Agentit Zeller ja Price.
Tahtoisimme puhua kahdesta potilaastasi.
Haluatteko tulla sisään?
Milloin näit viimeksi Duncan Halloranin ja Lloyd Roatin?
Edellisessä tapaamisessamme. Voin tarkistaa kalenteristani.
Hyvä. - Oletteko löytäneet heidät?
Olemme.
Herra Halloran on kuollut ja herra Roat on käytännössä kuollut.
Herra Halloran-parka.
Minkä takia hoidit häntä? - Hän kulki sairaudesta toiseen.
Hänellä oli vakava immuunipuutos.
Elämä ei mennyt niin kuin hän halusi.
Istukaa, olkaa hyvä. - Kiitos.
Uskon, että ihmiset eivät saa haluamaansa -
koska he eivät tiedä itsekään, mitä haluavat.
Herra Halloran ei osannut kuvitella arvokasta loppua elämälle.
Joten hänen oli parempi kuolla niityllä.
Pää täynnä mehiläisiä.
Oletteko maistaneet hunajaa? - Emme.
Minäkään en pystynyt. Se olisi liian makaaberia.
Jätitkö hänet niitylle kuolemaan?
Vein hänet niitylle kuolemaan. En tappanut häntä.
Tyhjensin hänen mielensä, jotta hän voisi kuolla rauhassa.
Entä herra Roat? Tyhjensitkö hänenkin mielensä?
Voi häntä...
Hän kärsi rappeuttavasta reumasta.
Kun hänen mielensä oli tyhjentynyt -
näin hänen kävelevän kivutta ensimmäistä kertaa elämässään.
En saa kipua katoamaan, mutta voin tehdä siitä merkityksetöntä.
Suojelin heitä.
Suojelin heitä toivottomuudelta.
Ja se on kaunista.
Ole hyvä ja tule sisään.
Hermostuttavaa, kun ei pysty itse kävelemään huoneen halki.
Vahvan ihmisen on aina hermostuttavaa olla heikko.
Kemoterapian jälkeen olin niin heikko -
että Jackin piti kantaa minua.
Se oli toinen kerta, kun hän kantoi minut kynnyksen yli.
Toin sinulle jotakin. - Lahjanko?
Maksan velkani.
Coq Gaulois.
Autoit minua ymmärtämään, että kuolema ei ole tappio.
Se on parannus.
Mitä olet ottanut, Bella? - Morfiinini.
Sen kaiken.
En halunnut kuolla kotona.
En halunnut Jackin löytävän minua.
En halunnut, että hän joutuu soittamaan puhelun.
Että hän joutuisi olemaan huoneessa ruumiini kanssa.
Odottamaan, että siitä tulisi juhlallinen esine -
joka on hänestä erillinen ja erillään siitä, mikä minä olin.
Joku, jonka hän voi...
...säilyttää vain mielessään.
Hän ei saa hyvästellä sinua.
Estin tuskalliset jäähyväiset.
Sallin itselleni levolliset jäähyväiset.
Kerro Jackille -
että rakastan häntä valtavasti.
Kerron.
Hyvästi, tri Lecter.
Hyvästi, Bella.
Ei...
Ei!
Hei, oletko nähnyt Jackiä?
Hänen vaimolleen tapahtui jotakin. Tri Lecter soitti sairaalasta.
Onko rouva Crawford kunnossa? - Hän ei kertonut.
Onko Hannibalkin sairaalassa?
Hei, kultaseni. - Hei.
Olen tässä.
Mitä sinä täällä teet?
Halusin pyytää anteeksi.
En pystynyt tekemään sitä, mitä pyysit.
Olen pahoillani.
Häivy täältä!
Kiinni jäit!
Voi hyvä luoja!
Suomennos: Jutta Jäntti www.broadcasttext.com